Bhâsa Jhâbâ Pekalongan

Bhâsa Jhâbâ PekalonganHammarström, Harald; Forkel, Robert; Haspelmath, Martin, ed. (2023). "Jawa Pekalongan". Glottolog 4.8. Jena, Jerman: Max Planck Institute for the Science of Human History. ; ; otabâ Dialèk Pekalongan (bhâsa Jhâbâ: ꦧꦱꦗꦮꦥꦏꦭꦺꦴꦔꦤ꧀ tarjemahan: Basa Jawa Pakalongan) panèka dialèk Bhâsa Jhâbâ modern sè èkoca'âghi è wilayah è pasèsèr dâjâ jhâbâ tengnga khusussâ è wilayah Petanglong, sabâgiyân bârâ' Kabhupatèn Kendal bân sabâgiyân dâjâ Paghunongan Serayu Dâjâ.Hananto, Akhyari. "Bahasa Jawa, dan Berbagai Variasinya yang Luar Biasa". www.goodnewsfromindonesia.id. Èaksès tangghâl  2022-01-16. Bhâsa Jhâbâ Pekalongan jhughân aropa'aghi toronan Bhâsa Jhâbâ jhâman tengnga, sè jhughân andi' kamirihân sareng dialèk Jhâbâ modern laènna, khusussâ macem dialèk kulonan bân dialèk tengnga'an polana kennengngânna dialèk Pekalongan panèka peralihan antarana dialèk kulon bân tengnga.

Dialèk Pekalongan tamaso' dialèk Bhâsa Jhâbâ sè sederhana tapè komunikatif. Maskè bâdâ è Jhâbâ Tengnga, dialèk ka'dinto bhidhâ kalabân daèrah pasèsèr Jhâbâ laènna. Tapè, sareng orèng Semarang, Surakarta tor Yogyakarta dialèk ka'dinto tamaso' malarat èkangertè, tor sareng orèng Tegal èangghep tamaso' dialèk sè andi' hubungan sareng bhâsana Tegal, tapè malarat èkangertè polana ngangghuy logat bandek (vokal o bân meddho') tor andi' bânnya' kosakata khas sè ta' ètemmoè è dialèk laènna, saèngghâna aghâbây dialèk Pekalongan andi' bâbâtek khas dhibi' ètèmbhâng dialèk laènna.

 Bâbâtek sè khas 
Dialèk Pekalongan andi' fonetik (monyè bhâsa) sè khas, polana panèka panyèttongan antarana dialèk Bhâsa Jhâbâ Semarang (bandek) bân dialèk Bhâsa Jhâbâ Tegal (padâ bân dialèk ngapak). Dâlem koca'na, dialèk ka'dinto ngangghuy logat bandek bân para' ngapak. Logat bandek panèka fonetik Bhâsa Jhâbâ sè dâlem ngèjhâ horof /a/ dhâddhi /ɔ/, contona okara apa èkoca' ɔpɔ.

Maskè dialèk Pekalongan bânnya' ngangghuy kosakata sè padâ sareng dialèk Bhâsa Jhâbâ Tegal bân Bhâsa Jhâbâ Semarangan, tapè sacara fonetik (pangoca'an) dialèk ka'dinto èpangaro kalabân dialèk Bhâsa Jhâbâ Semarang. Bhâsa Jhâbâ Pekalongan èksis kalabân bâbâtegghâ dhibi'.

Conto kosakata sè padâ sareng Dialèk Tegal, iyâ arèya: bae, nyong, manjing, kuwe, tapè pangoca'an ta' pas kentel, tapè lebbi "datar" pangoca'anna.

Istilah sè khas, akadhi: singo-singoho artèna terserah, kokuwe artèna "sepertimu", Tak ndangka'i artèna "aku kira", jebhul no'o artèna "ternyata", Lha mbuh artèna "tidak tau", ora dermoho artèna "tak sengaja", wegah ah artèna "tak mau", nghang priye artèna "bagaimana", Di bya bae ra artèna "dihadapi saja".

Dialèk Pekalongan andi' pan-bârâmpan unsur-unsur leksikal khas sè èghuna'aghi è wilayanah. È antarana panèka, ngangghuy tambâ'ân ri, ra, pɔ'ɔ, ha'ah, pɔ', lha, ye è bhân-sabbhân okarana. pan-bârâmpan horof vokal bân konsonan dâlem dialèk Pekalongan èkoca'aghi bek kentel, omomma kalabân nambâi horof /h/ dâlem pangoca'anna:

Conto kaghuna'an:

 banyu (air): èkoca'aghi banyu
 iwak (ikan): èkoca'aghi iwak
 enyong (saya): èkoca'aghi enyong
 bali (pulang): èkoca'aghi bali
 bayar (membayar): èkoca'aghi mbéar
 dadi (jadi): èkoca'aghi dêi

 Kennengngan 
Dialèk Pekalongan panèka bhâsa Jhâbâ sè èghuna'aghi è daèrah Pemalang (bun tèmor), Pekalongan (mayoritas wilayah) Batang (bun dâjâ) bân Kendal (bun bârâ')

È bâbâ panèka wilayah sè ngangghuy dialèk Pekalongan:

 Kabhupatèn Pemalang: èkoca'aghi è bun tèmor Kabhupatèn Pemalang, akadhi kacamadhân Petarukan, Comal, Ulujami, Ampelgading, Bodeh bân sabâgiyân masyarakat è kacamadhân Taman bun tèmor, akadhi dhisa: Asemdoyong, Banjardawa, Jebed, Kedungbanjar bân Sokowangi.
 Kabhupatèn Pekalongan: para' sadhâjâna wilayah Kabhupatèn Pekalongan, kajhâbâna bun lao'na Kabhupatèn Pekalongan, akadhi kacamadhân Paninggaran, Kandangserang, Petungkriyono, bân Lebakbarang sè ngangghuy bhâsa Jhâbâ Banyumasan.
 Kottah Pekalongan: sadhâjâna kottah Pekalongan.
 Kabhupatèn Batang: sadhâjâ daèrah dâjâ, tamaso' kacamadhân (kottah) batang, kajhâbâna sabâgiyân tengnga bân lao' sè ngangghuy camporan dialèk Pekalongan sareng Banyumasan
 Kabhupatèn Kendal: bun bârâ', ngangghuy camporan Dialèk Pekalongan bân bhâsa Jhâbâ Semarangan, akadhi kacamadhân Rowosari, Weleri, Pageruyung, Plantungan, Sukorejo bân sabâgiyân bârâ' Patean.

 Sombher-sombher